बाला किला, अलवर
बाला के दुर्ग के निर्माताओं के बारे इतिहासकार एकमत नही है। कुछ इसे शिल्प जाति द्वारा तो कुछ इसे निकुम्भ द्वारा,कुछ इस हसन खान मेवाती द्वारा निर्मित मानते हैं। यह किला 1545 ईस्वी तक 1755 ईस्वी मुगलो के अधीन रहा था। इसके बाद भरतपुर के जाट राजाओ ने इस पर अधिकार कर लिया था। महाराजा सूरजमल ने दुर्ग में सूरज कुण्ड ,सूरज पोल और दो महलों का निर्माण करवाया था। सन 1775 ईस्वी में भरतपुर की शरण मे आये नरुका प्रताप सिंह ने नवीन वंश की स्थापना की थी।
जैसलमेर दुर्ग
दुर्ग में विभिन्न राजाओं द्वारा निर्मित कई महल, मंदिर व अन्य विभिन्न उपयोग में आने वाले भवन हुए हैं। जैसलमेर दुर्ग में ७०० के करीब हजूरी समाज व ब्राह्मण समाज के पीले पत्थरों से निर्मित मकान हैं, जो तीन मंजिलें तक हैं। इन मकानों के सामने के भाग में सुंदर नक्काशी युक्त झरोखें व खिड़कियां हैं। दुर्ग की सुरक्षा को और मजबूत करने के लिए भाटी शासकों ने इस दुर्ग के चारो ओर एक दीवार का निर्माण करवाया और चारो दिशाओं में अग्रलिखित चार प्रोल अमरसागर प्रोल गड़ीसर प्रोल किशनघाट प्रोल मलका प्रोल बनवाई जो कि आज भी शहर को बाहरी क्षेत्रों से जोडने का कार्य करती है।